
Biogratia ái Fianciscus Edwin Kock (Eáwin) 


Franciscus Edwin Kock a nace dia 10 december 1951. Edwin ta originalmente di Jan 
Flemming, Santa Cruz. Edwin su aprecio na e programa “People and Arts” a dune e 
nomber di cariño “People”, nomber cu a ser duna pa e pianista Cubano Gustavo 
Corrales, bon conoci na Aruba y cu otro Cubanonan a adopta. Nomber di su mama ta Ana 
Bella Nedd, kende a nace dia 26 juli 1933, nomber di su tata (dfm) ta Mateo Efigenio 
Kock, miho conoci como Fenchie kende a nace dia 25 november 1925. Edwin su tata, 

Fenchie, tabata gusta musica di guitara, esta trio di locual Edwin a hereda su 
pasion pa musica y guitara en particular. Edwin a ser lanta pa su wela Federica Kock y e 
ta e yiu mayor di 7 ruman homber parti mama y un mas parti di tata. Edwin tin tres yiu di 
su prome matrimonio cu Lila Richardson, dos yiu muhe y un yiu homber: Roshim 2 oktober 1978, Julise 4 
juli 1981, y Josanne 8 november 1985. E famia aki tabata hopi involucra cu coro di misa, festivalnan di 
mucha, yuda diferente scolnan cu e parti musical pa comunion y tambe a aporta na tumba festival di mucha y 
hende grandi den e temporada di camaval cantando coro. Na 1996 cu ayudo di UNOCA y Land Amba Edwin 
a dicidi di supera su mes y a bay haci estudio di “Direccion Coral” na e Instituto Superior de Arte na Havana, 
Cuba y aki el a encontra su di 2 casa, Mayra Kock-Garrido, un specialista di coro. 

E desaroyo y profundisacion di su preparacion musical a nifica un cambio den su bida y tambe di su manera 
di wak e arte musical, na unda studia, practica y prepara ta e yabi pa exito y no e fama superficial y 
farandulero cu bo ta wak hopi na Aruba. 

Segun Edwln e bida arlistlco a nilica un cambio den su bida y su manera di 
wak e arte musical 


E desaroyo y profundisacion di su preparacion musical a nifica un cambio den su bida y tambe di su manera 
di wak e arte musical, na unda studia, practica y prepara ta e yabi pa exito y no e fama superficial y 
farandulero cu bo ta wak hopi na Aruba. 


E blda artlstico 

Edwin a wordo inspira hopi pa 
musica door di su tata Fenchie. Su 
tata tabata gusta musica mexicano 
trio, Cubano y Latino Americano te 
musica clasico y e mes a sigui curso 
di guitara cerca Harold 

Hopmans Dakota y Rosarito Hart. 
Edwin a ricibi su prome lesnan di 
guitara di su mesun tata, e a siñe 
algun akkoord pa por compaña e.o. 
bolero, pero toch su tata a dicidi pa 
e sigui mas leu den musica y Edwin 
a cuminsa tuma les na Cas di 

Cultura, esta Arubaanse 
Muziekschool cu su diesdos aña. 

Su prome guitara cu su tata a dune 
ta un guitara cu el a cumpra hopi 
barata, pero ora el a cuminsa haya 
les, su tata a presta un guitara di 
concierto masha grandi mes di e 

maestro di guitara di su tata esta 
Harold Hopmans y cu e guitara ey e 
tabata bay un biaha pa siman les di 
guitara na Cas di Cultura cu 
autobus. Na caminda tin ora e 
hendenan tabata bise cu e guitara ta 
mas grandi cu ne y e tabata haña 
ripara. Su di 3 guitara a bin di un 
manera inespera, ora cu el a huy den 
un barco Santa Sofia pa temor pa 
sota di su tata door cu el a keda 
sinta. Edwin a biaha den e barco ey 
pa Philadelphia, New York, New 
Port News, Republica Dominicana, 
Puerto Cabello y La Guaira. E 
marineronan despues di conoce 
Edwin su historia y su amor pa cu e 
guitara a sera cabez hunto y nan a 
regale $ 150,00 cu locual el a 
cumpra un guitara 

nobo na Photo Hanna na su 
regreso na Aruba. Den su 
formacion musical na les di Cas 
di Cultura el a haña les di guitara 
di Erik Tchong un corto tempo y 
Ben Schulte pa basta tempo. 

Tambe Edwin a haña les di 
guitara clasico di Sticusa 
leerkrachten di Hulanda esta Paul 
Antkowiak y Willem Brink, les 
di teoria y solfeo di Michiel de 
Jong. Edwin a haña les di piano 
tambe cerca Rik Elings y Hans 
Hermans. Den e repertorio cu 
Edwin a studia nos por menciona 
composicionnan di 
compositoman clasico 
renombra : Sor, Uhl, Tarrega, 

Bach, Lauro y areglo di e 
musico local Buchi Boekhoudt. 

Dedicacion musical 






Ora Edwin pasa 
bay c«y aulobns pa 
bay Cas di cultura, 
na caminda nan ta 
bis’e cn e guitara 
ta mas grandi 
cune. 


Den pasado Edwin tabata toca den e 
grapo Tipico Arabano, dirigi pa Sr. 
Chinto Geerman. Un grapo cu tabata 
toca na diferente actividad manera 
San Juan y Dande. Tipico Arabano a 
competi varios biaha y un di e 
biahanan a bay cu tur e premionan 
esta : Meng Maduro a sali como Rey 
di Dande, Mi Caha di Orgel 
composicion di Chinto a gana 
propio composicion y tambe prome 
luga pa piesa tipico. Edwin y Chinto 
Geerman, como Duo di guitara a 
toca tambe pa Prinses Magriet un 
wals cu yama Naturalesa na Plaza 
Betico Croes. Su bida como docente 
a cuminsa ora tabata falta maestro 
den barrio, 


muziekschool a puntra Edwin si e 
tabata kier a duna algun les despues di 
su trabou di Archief y el a bay di 
acuerdo pa duna algun les di guitara 
na Sagrado Curason Savaneta, 
Kukwisa School Pos Chikito y Scol di 
Arte San Nicolas bou guia di Sr. Ben 
Schulte. Algo pa destaca den su labor 
como docente den periodo aki tabata 
algun presentacion di su alumnonan 
e.o. un conhunto di 24 guitara cu a 
interpreta un piesa di Femando Sor 
harmonisa pa 4 vos, un quinteto di 
guitara cu a toca pa Reina Beatrix na 
Scol di Arte, San Nicolas e.o. 

Na aña 1989 Edwin a wordo traslada 
di Registratuur en Archief pa Instituto 


di Cultura y poni na disposicion di Stichting Arabaanse Muziekschool pa traha 
tempo completo dunando les di guitara clasico. 

Na aña 1984 Edwin a atende e seminario “Carrefour Mondial de la Guitare” na 

Martinique. Aki a atende diferente workshop di 

tecnica, interpretacion, repertorio y estilo di guitara clasico. Aki 

Edwin a participa den un workshop dirigi/supervisa pa Leo Brouwer tocando un 

duo di Sor hunto cu Chinto Geerman. Den e mesun festival aki el a toca den un 

doble cuarteto dirigi pa e gran maestro Leo Brouwer cu guitaristanan famoso 

manera : Luis Quintero, Ivan Rijos, Paul Century, Guanchez e.o. 


Eflwin a dicidi di 


iiuy den un 


barco, cu tabata 


cia pa saii. E 


barco a sali y 


Edwin ta abordo 


sin ningun 


hende sa! 



Rilmo y estilo musical 


Edwin a dedica mas bien riba e musica clasico. E tabata toca hopi piesa di Sor, di Alfred Uhl, 
un of dos piesa di Bach. Tambe di Lauro, e tabata toca E1 Negrito, La Negra y algun areglo di 
wals por ehempel di Buchi Boekhoudt. Edwin ta toca tambe un piesa di Buchi cu yama 
Rosemary y tambe el a dedica hopi tempo na compaña coro na Pos Chikito, na unda Albi 
Navas a toca flauta y Edwin riba su guitara. 

Na 1997 Edwin a cuminsa traha cu e 
coro “Grupo Alegre” di e Parokia di 
Santa Cruz cu hopi dedicacion. A 
cuminsa duna les di tecnica vocal, 
siña e coristanan canta den diferente 
voz, amplia nan repertorio pa asina 
yuda lanta e nivel. Cu e coro aki 
Edwin tabata canta na misa casi tur 
siman, canta misa di Pasco, a hasi 
programa di television, comunion, 
casamento, intiero etc. Cu e fin di 
amplia su conocimento riba 
direccion di coro Edwin a solicita 
un beca di estudio pa Cuba, na cual 
a wordo otorga na januari 1996 pa 
studia direccion coral na e Instituto 
Superior de Arte na Habana, Cuba. 

E curriculo di studio aki tabata 
encera: technica di direccion di coro, 
piano, harmonia, solfeo, practica cu 
coro, morfologia y technical vocal. 
Na December 


1996 el a culmina su curso 
exitosamente cu un recital 
dirigiendo e coro di facultad 
di musica di e Instituto Superior de 
Arte. E programa di e recital cu el 
a presenta tabata consisti di e 
siguiente obranan: Himno di 
Aruba, Mariposa (Danza), 

MasVale Trocar (Renacimiento 
Español), Jesus Joy of Men 
Desiring (Bach ) y Negro Spiritual 
Tradicional. 





Na su regreso na Aruba, den compania di su casa Mayra Kock-Garrido a sigui traha den e desaroyo musical 
di e coro femenino Grupo Alegre di parokia di Santa Cruz y e hunto cu su casa a funda e coro “Ars Nova”. 
E coro Ars Nova a representa e isla di Aruba na diferente festival Intemacional na : Corsow, Cuba, Spaña, 
Hulanda, Colombia, Pem y Ecuador. 




Edwin su bida como docente a cuminsa ora tabata ialta 
maestro den barrio 

Grabacion reallsa 


Den pasado nan a graba un cd aki na Aruba mes, cu piesanan clasico, Latino Americano y algun piesa tipico 
den cua Doedel Sofia a toca cuatro. Ora nan a bay afo, di mes nan ta haya grabacion di video di e 
organisadoman. 


Acontecimento cu idwtn ta constdera mas importante den e bida artistico. 


Pa Edwin, importante ta e presentacion na Martinique, principalmente e parti di guitara! E presentacion di e 
doble quarteto na Martinique. Esunnan mas importante ta e dos presentacionnan, esta na Hulanda y na Pera. 
Dos presentacion cu Edwin ta haya den su manera di pensa cu a impresion’e. No impresiona so, pero 
emocion’e tambe, pasobra ora nan a canta na Hulanda, su yiunan tabata presente. Anto esaki ta un cos toch 
basta emocionante cu ta yena bo cu felicidad. Tambe e concierto di pascu cu a tuma luga na 2014, na Cas di 
Cultura unda a bin 11 ( strijkers ) violin, viola, chello y contrabaho cu a ser organisa pa e coro Ars Nova. 


Sugerencla pa futuro generacion 


Ta hopi importante pa cuminsa educa riba e tereno di musica na un edad hopi tempran. Mester introduci den e 
curriculo di scol primario un bon methodologia di enseñansa di musica door di specialista di nivel. Tambe 
mester di atencion urgente e formacion di futuro profesional di diferente instrumento manera: flauta, klarinet, 
saxofoon, trumpet, trombone etc. pa por yena e bashi di tanto aña sin un plan concreto pa desaroyo den e aria 
aki. Inverti den e tereno di e educacion musical, tanto general como professional mester ta un prioridad pa crea 
un pueblo verdaderamente culto. 

